Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 10. travnja 2011.

14(69)2011.

Evanđelje Iv 11,3-7.17.20-27.33b-45
Ja sam uskrsnuće i život.
Čitanje svetog Evanđelja po Ivanu
U ono vrijeme: Lazarove sestre poručiše Isusu: »Gospodine, evo onaj koga ljubiš, bolestan je.« Čuvši to, Isus reče: »Ta bolest nije na smrt, nego na slavu Božju, da se po njoj proslavi Sin Božji.« A Isus ljubljaše Martu i njezinu sestru i Lazara. Ipak, kad je čuo za njegovu bolest, ostade još dva dana u onome mjestu gdje se nalazio. Istom nakon toga reče učenicima: »Pođimo opet u Judeju!«
Kad je dakle Isus stigao onamo, nađe da je onaj već četiri dana u grobu. A kad Marta doču da Isus dolazi, pođe mu ususret, dok je Marija ostala u kući. Marta reče Isusu: »Gospodine, da si bio ovdje, brat moj ne bi umro. Ali i sada znam: što god zaišteš od Boga, dat će ti.« Kaza joj Isus: »Uskrsnut će brat tvoj«! A Marta mu odgovori: »Znam da će uskrsnuti o uskrsnuću, u posljednji dan.« Reče joj Isus: »Ja sam uskrsnuće i život: tko u mene vjeruje, ako i umre, živjet će. I tko god živi i vjeruje u mene, neće umrijeti nikada. Vjeruješ li ovo?« Odgovori mu: »Da, Gospodine! Ja vjerujem da si ti Krist, Sin Božji, onaj koji dolazi na svijet!« Nato Isus, sav potresen, upita: »Kamo ste ga položili?« Odgovoriše mu: »Gospodine, dođi i pogledaj!« I zaplaka Isus. Nato su Židovi govorili: »Gle, kako ga je ljubio!« A neki između njih rekoše: »Zar on, koji je slijepcu otvorio oči, nije mogao učiniti da ovaj ne umre?« Isus onda, ponovno potresen, pođe grobu.

Ja sam uskrsnuće i život
Bila je to pećina, a na nju navaljen kamen. Isus zapovjedi: »Odvalite kamen!« Kaže mu pokojnikova sestra Marta: »Gospodine, već zaudara. Ta četvrti je dan.« Kaže joj Isus: »Nisam li ti rekao: budeš li vjerovala, vidjet ćeš slavu Božju?« Odvališe dakle kamen. A Isus podiže oči i reče: »Oče, hvala ti što si me uslišao. Ja sam znao da me svagda uslišavaš; no rekoh to zbog nazočnog mnoštva: da vjeruju da si me ti poslao.« Rekavši to povika iza glasa: »Lazare, izlazi!« I mrtvac iziđe, noge mu i ruke bile povezane povojima, a lice omotano ručnikom. Nato Isus reče: »Odriješite ga i pustite neka ide!« Tada mnogi Židovi koji bijahu došli k Mariji, kad vidješe što Isus učini, povjerovaše u nj. Riječ Gospodnja

ISUS NAS POZIVA DA USTANEMO IZ GROBOVA (Iv 11, 1- 45)
Govor je o Lazaru i njegovom prebivanju u grobu. Da li se radi o historijskom događaju ili simboličkoj slici, skoro nije bitno. Bitno je ono što dolazi iz Isusovih usta. Bitan je Isusov poziv. Dapače, ako je simbolična slika onda je ona uvijek prisutna i uvijek se ponavlja, ali isto tako nas poziva da trajno čujemo Isusov poziv: ustani Lazare! Poziv svakome čovjeku koji se nađe u smrtnom događaju da ustane i da se ne predaje olako raspadanju.
Isto tako se život veže uz Isusa, uz Boga. Da si bio tu moj brat ne bi umro... Tako skoro svi mislimo. Gdje je Bog onda kada nam netko dragi umire, pitamo se. Kako povezati Božju svemogućnost i ljubav sa smrću? Ipak kroz Isusa nastaje pomirenje tog paradoksa. Potrebno je umrijeti da se nanovo i kvalitetnije ustane. A svi smo mi iskusili ovaj život i potvrdili da nam je nepotpun. Potrebno je ponovno se roditi i ući u novi kvalitetniji život.
Također se biblijski veže novi život uz ljubav i prijateljstvo. Ljubav je ta koja može pobijediti smrt. Lazarovo oživljavanje je sedmo Isusovo čudo, prema sv. Ivanu. I to ima simbolično značenje. Kad se nekoga ljubi njega se doziva u život. Ljubav u drugom biću budi skrivene božanske moći. Ljubav budi usnuli čovjekov bitak. Isus se ne zadovoljava da nas zaodjene ljudskom naravi. On ljudsku narav ugrađuje u svoju osobu.
Sin Božji je uzeo ljudsko tijelo i ljudsku dušu da im dadne vječno značenje. Isus udahnjuje novi život. I to nadmašuje naše razumijevanje ali ne i naše težnje i našu dubinsku slutnju. Svi mi slutimo u sebi jedan dublji i vječni život koji drijema u nama. Potrebno je u čovjeku probuditi dubinski i vječni život. Isus trajno potvrđuje vrijednost prijateljstva. (Lazar, Marta, Marija, Ivan, svi apostoli...). On plače za prijateljem (Lazarom). Lazarov slučaj pokazuje značenje prijateljstva s Isusom.
Onaj tko prijateljuje s Isusom, ako i umre živjet će. Isusova ljubav će ga dignuti iz groba. Tko prijateljuje s Isusom Kristom taj se obnavlja i budi u svojoj dubini. Doživljava novo rađanje. Radi se o vječnom rađanju. Isusovo spasenje nije spasenje od nečega nego spasenje za nešto. To je spasenje za život vječni. Gledano simbolički možemo reći da se mnogi ljudi i njihova rodbina suočavaju sa stanjima koje je slično smrti.
To su bezizlazna stanja. Ipak, evo ovdje se čuje Isusov glas: nije umrla ta osoba nego samo spava. Ne treba nikada nikoga otpisivati. To je poruka svima nama, a i svima koji su se izgubili i 'umrli'. Isusova riječ i prijateljstvo prvenstveno su usmjerene ljudima u teškim životnim stanjima. To je također poziv ljudima da nikoga ne otpisuju, da se ne distanciraju od osoba koje su zalutale. Takvima je pomoć potrebnija nego li zdravima.
Ne bi trebalo misliti da je danas najnezgodnije vrijeme. Vrijeme je uvijek zgodno i nezgodno. Zavisi od toga kako se mi postavljamo prema svijetu i sebi. Svako vrijeme je različito i sva su vremena ista. Tako isto i Isusova riječ vrijedi svim vremenima i svim ljudima. Treba ju slušati i razumijevati prema svojem stanju i prema svojem doživljaju života. Trajno je prisutan Isus Krist, a isto tako je trajno prisutan i Lazar i njegove sestre.
Ako tako slušamo riječi Evanđelja one će nam donositi svjetlo i život. I tko čuje Isusovu riječ taj će ustati iz groba i svoje truleži. Tko god nadvlada bilo koju 'smrt' ne povraća se u prijašnje stanje. Čovjek uvijek uskrisuje nov. Zato krize i smrti nisu uvijek "bolesti na smrt". Ima smrti koje se može nadvladati, koje Bog u nama nadvladava. Nitko se nikada ne bi trebao otpisati. Vjera i povjerenje čovjeka unutarnje liječe i osmišljavaju.
Nadvladavanja mnogih teških stanja uvod su u naše definitivno nadvladavanje smrti. To definitivno nadvladavanje bi će dar vječne ljubavi. Tada ćemo svi čuti njegovu riječ i vidjeti njegovo lice. Marjan Jurčević

5. korizmena nedjelja godine A (Iv 11,3-7.17.20-27.33b-45)
Popričesna meditacija
Gospodine! Dovoljno Ti je reći “Bolestan je onaj koga ljubiš” i Ti već znaš što trebaš činiti.
O kad bih mogao imati vjeru u snagu Tvoje ljubavi! O kad bih vjerovao u moć koja suhe kosti pokreće...!
Pomozi mi da se vjerom uzmognem nasloniti na snagu Tvoje ljubavi. Da vjerujem da si Ti uskrsnuće i život ne samo kao daleko obećanje posljednjih dana svijeta i svemira, nego da obilno dijeliš svoju ljubav i snagu već sada, u ovome mome danu.
Neka Tvoja riječ “Lazare, iziđi van!” odjekne meni danas. Daj da iziđem iz svoga groba i svoga skrovišta na sunce dana, obasjan svjetlom Tvoje ljubavi! Priredio: Dario Miletić

Pozivamo Vas dragi vjernici da pomognete akciju naših mladih koji u klaustru imaju svoj štand na kojemu možete uzeti razne suvenire koje su sami izradili predvođeni s. Laudom. Dobivena sredstva idu z školovanje djece u Misiji Kimbulu koju vodi naš fra Ilija Barišić.
Dozvolom Grada ZADRA postavili su štand na Narodnom trgu. Biti će tu do srijede 13. travnja. Preporučite ih svojim prijateljima.
Unaprijed hvala. Fra Drago

fra Ilija Barišić piše:
From: ilija barisic
To: Fra Drago Ljevar
Sent: Saturday, April 02, 2011 9:59 AM
Dragi Fra Drago, Mir i Dobro!
Malo korizmeni pastoralni program...ponajviše tehnika zakazala...već par tjedana nije bili veze...možda Gadafi potrgao satelitske veze...
Vaša Misija ljubavi se nastavlja...Kumstva...To je zaista Providonosno...HVALA!
Tražite još 5 Kumčadi osnovne škole. Momentano mi se čini da bi bilo bolje sačekati Rujan-početak nove školske godine...Naime mi smo već u Trećem Tromjesječju školske godine... Ali ako vi mislite da Kumovi ne mogu čekati...mi će mo poslati imena djece koji su sigurno morali platiti dva Tromjesečja.
Očekujem Vaš odgovor i prijedlog.
Pozdravlja odani Fra Ilija
Kako vidite akcija se nastavlja. Hvala svima fra Drago

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 10. IV. V KORIZMENA, Gluha KRIŽNI PUT u 18,30 sati
Ponedjeljak: 11. IV: Stanislav, Đema - Kateheza za odrasle u 19,45 h
Utorak 12. IV. Zenon, Julije - 4. od 13. utoraka sv. Anti - molitva. - Kateheza za mlade u 20 sati
Srijeda 13. IV. Ida, Martin Papa
Četvrtak 14. IV. Valerijan, Maksim
Petak 15. IV. Anastazija — KRIŽNI PUT u 18,30 sati Dan Županije misa u 10 sati
Subota 16. IV Josip Benedikt Labre, Bernardica S.
Nedjelja 17. CVJETNICA Blagoslov maslinovih grančica prije svake mise. Molimo Vas donesite do srijede maslinovih grančica za one župe koje nemaju. Unaprijed hvala. Iduće nedjelje mise su vjerujemo u crkvi. KRIŽNI PUT u 18,30 sati
Iiduće NEDJELJE SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
10. travnja 2011. Ovog tjedna postavljen je kamen u lijevoj strani polovice lađe. Predviđeno je polaganje kamena u Svetištu i desnoj strani lađe. Cijevi podnog grijanja su postavljene. Predviđeno postrojenje za sada nismo u mogućnosti instalirati. Za cijevi smo prikupili 20 % potrebitih sredstava.
Radovi za sada idu i trajati će sve do Uskrsa. Kroz ovo vrijeme misa će biti u jutarnjim satima u kapelici sv. Ante, a večernja i mise nedjeljom u samostanskoj blagovaonici, koju grijemo.
Ovoga tjedna smo primili 5550 KN. Hvala. Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)